Norgga Sámediggi

Sámediggi (, , , ) Norggas ásahuvvui golggotmánu 9. 1989. Vuosttas Sámedikki rabai Gonagas Olav V. Nama vuostaš oassi Samie/Sáme/Sää'm/Same láktasa Sámi álbmogasas Sápmelaččat/Sámit dahje álbmogasas guovllu nammii Sápmi. Nama nubbi oassi, diggi, laktasa Vikingaid mearridanásahusa nammii, ting, nugo dážaid parlamenta namma ge dahkká, StortingetFootnote: NOU 1984: 18: p.586-7.

 Sámedikki dievasčoahkkin 

Sámedikki bajimuš orgána lea dievasčoahkkin mii dábálaččat dollojuvvo njealje geardde jagis.

Presideanttat
 Ole Henrik Magga: 1989–1997, Norgga Sámiid Riikkasearvi
 Sven-Roald Nystø: 1997–2005, Norgga Sámiid Riikkasearvi
 Aili Keskitalo: 2005–2007, Norgga Sámiid Riikkasearvi
 Egil Olli: 2007–2013, Bargiidbellodat
 Aili Keskitalo: 2013–2016, Norgga Sámiid Riikkasearvi
 Vibeke Larsen: 2016–2017, Bargiidbellodat ja 2017–2017, bellodaga haga
 Aili Keskitalo: 2017–2021, Norgga Sámiid Riikkasearvi
 Silje Karine Muotka: 2021–, Norgga Sámiid Riikkasearvi

 Sámediggeválga 

Váldoartihkal: Norgga Sámedikki válgaortnet
Sámediggeválga ordnejuvvo juohke njealját jagi seamma beaivvi go stuorradiggeválga. Vuosttas válga ordnejuvvui jagis 1989. Sámedikki válggas leat 7 válgabiire mis válljejuvvojit oktiibuot 39 áirasa.

 Jienastuslohku 
Sámediggeválggain jienastusvuoigatvuohta lea buot Norgga beale sámiin geat leat dahje devdet válgajagi 18 jagi. Jus hálida jienastit sámediggiválggas de ferte leat sámi jienastuslogus. Sámi jienastuslohkui sáhttá čálihit iezas jus:

 atná iezas sápmelažžan, ja ahte
 ruovttugiella lea sámegiella, dahje ahte nuppi áhkus, ádjás, ovtta máttárvánhemis dahje máttármáttárvánhemis lea dahje lea leamaš ruovttugiellan sámegiella, dahje lea sámi jienastuslohkui gullevaš sápmelažža mánná.

 Sámedikki viessu 

Norgga Sámedikki viessu lea Kárášjogas. Norgga Gonagas Harald V rabai viesu almmolaččat skábmamánu 2. beaivve 2000. Jagis 1996 dollojuvvui arkiteaktagilvu  ođđa Sámediggeviesu hábmemis, man vuittiiga Stein Halvorsen ja Christian Sunby. Sámediggeviessu mávssii 128,7 miljon kruvnnu ja das lea oktiibuot 5300 njealjehasmehtera.

Gáldut

 Geahča maid 
 Suoma Sámediggi
 Ruoŧa Sámediggi
 Sámediggi
 Sámi parlamentáralaš ráđđi

 Liŋkkat 
 Norgga Sámedikki neahttasiiddut

Kategoriija:Norgga Sámediggi